ททท.เปิด 2 แคมเปญใหม่!”ร้อยเดียวเที่ยวทั่วไทย”-“เที่ยววันธรรมดาราคาช็อคโลก”ลงทะเบียนพ.ย.
ททท. เคาะ 2 แคมเปญใหม่! "ร้อยเดียวเที่ยวทั่วไทย"-"เที่ยววันธรรมดาราคาช็อคโลก" ลงทะเบียนพ.ย.
ททท. เคาะ 2 แคมเปญใหม่! "ร้อยเดียวเที่ยวทั่วไทย"-"เที่ยววันธรรมดาราคาช็อคโลก" ลงทะเบียนพ.ย.
17 ต.ค. 2562

นายยุทธศักดิ์ สุภสร ผู้ว่าการ การท่องเที่ยวแห่งประเทศไทย (ททท.) แถลงรายละเอียดโครงการ “ถึงเวลาทัวร์ให้ทั่วไทย” เพื่อกระตุ้นการเดินทางท่องเที่ยวภายในประเทศ และเป็นการเสริมมาตรการชิมช้อปใช้ของรัฐบาลอีกทางหนึ่ง ผ่าน 2 แคมเปญ คือ “เที่ยววันธรรมดาราคาช็อกโลก” และ “ร้อยเดียวเที่ยวทั่วไทย” โดยทั้ง 2 โครงการจะสิ้นสุดพร้อมกันในวันที่ 31 ธ.ค.62 คาดว่าจะช่วยกระตุ้นการเดินทางและสร้างรายได้จากการท่องเที่ยวได้ถึง 400 ล้านบาท
สำหรับแคมปญ “เที่ยววันธรรมดาราคาช็อกโลก”นำเสนอโปรโมชั่นลดราคาสูงสุดถึง 80% เพื่อกระตุ้นการเดินทางของนักท่องเที่ยวชาวไทยระดับกลาง-บน ควบคู่กับการยกระดับภาพลักษณ์การท่องเที่ยวของประเทศไทยสู่ High Value Destintion ผ่านการสร้างประสบการณ์พิเศษให้แก่นักท่องเที่ยวชาวไทย
โดยนักท่องเที่ยวที่สนใจร่วมแคมเปญต้องมีสัญชาติไทย อายุไม่ต่ำกว่า 18 ปีบริบูรณ์ (ณ วันลงทะเบียน) สามารถลงทะเบียนเพื่อสำรองสิทธิได้ที่ www.tourismthailand.org/ เที่ยววันธรรมดา หรือ www.เที่ยววันธรรมดาราคาช็อกโลก.com ตั้งแต่วันที่ 1 พ.ย.(เวลา 00.00 น.)-31 ธ.ค.62 จากนั้นสามารถเข้าไปเลือกสินค้าท่องเที่ยวจาก 9 กลุ่ม ได้แก่ กลุ่มบัตรโดยสารสายการบิน, กลุ่มโรงแรมที่พักระดับ 5 ดาว, กลุ่มสินค้าด้านสุขภาพและความงาม, กลุ่มสินค้าระดับพรีเมียม, กลุ่มกิจกรรมท่องเที่ยวชุมชน, กลุ่มพันธมิตรอาหารไทยอาหารถิ่นสู่มิชลินสตาร์, กลุ่มนันทนาการ, พันธมิตรกลุ่มผู้ประกอบการธุรกิจท่องเที่ยวออนไลน์ และห้างสรรพสินค้าชั้นนำ โดยจะได้รหัสคูปอง (promotional code) แล้วชำระเงินตามเงื่อนไของผู้ประการนั้น ๆ ภายใน 5 วันมิเช่นนั้นจะถูกตัดสิทธิ
ขณะที่ ททท. ได้ยกตัวอย่างสินค้าราคาพิเศษ ได้แก่ ศรีพันวา ภูเก็ตวิลล่า เสนอ Package ห้องพัก Pool Suite West Ocean view และบันยันทรีสมุย เสนอห้องพัก Pool Viila ในราคาเพียง 9,999 บาท/คืน, TRIA Medical Wellness Center เสนอ Package สุขภาพความงาม ลด 50% เหลือ 2,500 บาท , Blue Voyage เสนอ Package ท่องเที่ยวด้วยเรือยอร์ช 10 คน ราคาเหียง 19,999 บาท, โปรแกรมพายเรือแคนูอ่าวท่าเลน จ.กระบี่ (รวมรถรับส่ง) จากราคา 1,299 บาท เหลือเพียง 199 บาท, สมาคมภัตตาคารไทย จัดแคมเปญ”100,000 อิ่ม กินวันธรรมดา ราคาช็อกโลก”ร้านอาหารชื่อดัง,นิทรรศน์รัตนโกสินทร์ องค์การสวนสัตว์ มอบส่วนลดบัตรเข้าชมในราคาทิเศษ, สยามนิรมิตกรุงเทพๆ และภูเก็ต เสนอบัตรชมการแสดงหร้อมอาหารค่ำ ลดราคาจาก 1,900 บาท เหลือ 800 บาท  และห้างสรรพลินค้าเสนอโปรโมชั่นช็อกโลกพร้อมกัน 1 พ.ย.62 เป็นต้น
สำหรับผู้ที่ได้รับสิทธิและชำระเงินแล้ว จะสามารถใช้สินค้าและบริการตั้งแต่วันที่ 1 พ.ย.-31 ธ.ค.62 สำหรับกลุ่มโรงแรมที่พักใช้บริการได้ในวันจันทร์-พฤหัสบดี และในวันจันทร์-ศุกร์สำหรับกลุ่ม 8 กลุ่มที่เหลือ โดยไม่สามารถโอน/เปลี่ยน/แลก/ทอน เป็นเงินสด หรือไม่สามารถยกเลิก/แก้ไขรายการได้ทุกกรณี และผู้ที่ลงทะเบียนเรียบร้อยแล้วจะได้ลุ้นรับแพคเก็จท่องเที่ยววันธรรมดาราคา 1 บาท จำนวน 8 รางวัล จับรางวัลทุกวันศุกร์ จำนวน 8 ครั้ง ซึ่ง ททท. จะมีการเพิ่มจำนวนผู้ประกอบการและรายละเอียดอื่นๆ ในเว็บไซต์ต่อไป
นอกจากนี้ ยังมีผู้ประกอบการที่มอบราคาพิเศษโดยไม่จำกัดจำนวนสิทธิ ดังนั้น นักท่องเที่ยวสามารถดูข้อมูลได้จกาเว็บไซต์ดังกล่าว แล้วไปใช้บริการในราคาพิเศษได้เลยโดยไม่ต้องสำรองสิทธิ์ล่วงหน้า
ส่วนแคมเปญ “ร้อยเดียวเที่ยวทั่วไทย”ประกอบไปด้วย 5 หมวดของขวัญ คือ 1. หมวดการเดินทาง อาทิ บัตรโดยสารเครื่องบินและรถบัสปรับอากาศ 2. หมวดที่พัก 3. หมวดอาหารและเครื่องดื่ม 4. หมวดแพคเก็จทัวร์ และ 5. หมวดแหล่งท่องเที่ยว กิจกรรมนันทนาการ และอื่นๆ ซึ่งมีของขวัญทั้งหมด 40,000 ชิ้น(รายการ) ในราคาชิ้นละ 100 บาท
โดยนักท่องเที่ยวที่สนใจร่วมแคมเปญ ต้องมีสัญชาติไทย อายุไม่ต่ำกว่า 18 ปีบริบูรณ์ (ณ วันลงทะเบียน) มีการทำธุรกรรมทางการเงินผ่าน Internet Banking (e-Banking) ใช้เบอร์โทรศัพท์มือถือลงทะเบียนได้ทาง www.tourismthailand.org/ร้อยเดียวเที่ยวทั่วไทย ใน 4 วัน คือ ครั้งที่ 1 วันที่ 11 พ.ย.62, ครั้งที่ 2 วันที่ 12 พ.ย.62, ครั้งที่ 3 วันที่ 11 ธ.ค.62 และครั้งที่ 4 วันที่ 12 ธ.ค.62 ตั้งแต่เวลา 06.00 – 24.00 น. ของแต่ละวันหรือจนกว่าของขวัญจะหมด